Rikunarita-ORG/Wikinium huggingface dataset:
# மணிமாறன்

| மணிமாறன் |
| --- |
| பிறப்பு | மணிமாறன் இந்திய ஒன்றியம், தமிழ்நாடு |
| தேசியம் | இந்தியர் |
| பணி | இயக்குநர் (திரைப்படம்), திரைக்கதை ஆசிரியர் |
| செயற்பாட்டுக் காலம் | 2013-தற்போது வரை |

**மணிமாறன்** (*Manimaran*) என்பவர் ஒரு இந்திய திரைப்பட இயக்குநர் ஆவார். இவர் தமிழ்த் திரைப்படத் துறையில் பணியாற்றுகிறார்.

## தொழில்

இவர் சித்தார்த், புதுமுகம் அஷ்ரிதா செட்டி ஆகியோர் முக்கிய கதாபாத்திரங்களில் நடித்த *உதயம் என். எச். 4* (2013) என்ற படத்தின் வழியாக தமிழில் இயக்குநராக அறிமுகமானார். இது அதே ஆண்டில் தெலுங்கில் மொழிமாற்றம் செய்யப்பட்டு வெளியிடப்பட்டது. *உதயம் என்.எச் 4* படத்தை மீகா என்டர்டெயின்மென்ட் & கிராஸ்ரூட் பிலிம் கம்பெனி தயாரித்தது, இதற்கான கதையை இயக்குநர் வெற்றிமாறன் எழுதினார். மணிமாறன் வேலூருக்கு அருகிலுள்ள வாலாஜாபேட்டையில் பிறந்து வளர்ந்தார். மணிமாறன் இயக்குநர் வெற்றிமாறனின் இணை இயக்குநராக பணியாற்றியவர். இவர் வெற்றிமாறனின் *பொல்லாதவன்,* *ஆடுகளம்* போன்ற படங்களில் பணியாற்றியுள்ளார். இவர் மீண்டும் இயக்குநர் வெற்றிமாறன் மற்றும் நடிகர் தனுஷுடன் 2019 ஆம் ஆண்டு *அசுரன்* படத்தில் இரண்டாவது அலகு இயக்குநராக இணைந்து பணியாற்றினார். 2021 இல், *சங்கத்தலைவன்* படத்தை இயக்கினார். படத்தில் சமுத்திரக்கனிக்கு பொதுவுடமை சட்டையை பெருமையுடன் அணிவித்தார். ஆனால் அதன் அரசியலை கொண்டு சேர்ப்பதில் தவறிவிட்டார்.

## திரைப்படவியல்

| ஆண்டு | படம் | இயக்குநர் | எழுத்தாளர் |
| --- | --- | --- | --- |
| 2013 | *உதயம் என்.எச்4* | ஆம் | ஆம் |
| 2014 | *பொறியாளன்* | இல்லை | ஆம் |
| 2016 | *புகழ்* | ஆம் | ஆம் |
| 2019 | *அசுரன்* | இல்லை | ஆம் |
| 2021 | *சங்கத்தலைவன்* | ஆம் | ஆம் |

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் மணிமாறன்
# தமிழ்ச்செல்வனும் தனியார் அஞ்சலும்

| *தமிழ்செல்வனும் தனியார் அஞ்சலும்* |
| --- |
| திரைப்படச் சுவரொட்டி |
| இயக்கம் | பிரேம்சாய் |
| கதை | பிரேம்சாய் |
| இசை | கார்த்திக் |
| நடிப்பு | ஜெய் யாமி கௌதம் சந்தானம் விடிவி கணேஷ்  |
| ஒளிப்பதிவு | ஓம் பிரகாஷ் |
| படத்தொகுப்பு | பிரவீன் அந்தோனி |
| விநியோகம் | கஸ்தூரி பிலிம் |
| வெளியீடு | ஆகஸ்டு 5, 2016 |
| ஓட்டம் | 102 நிமிடங்கள் |
| நாடு | இந்தியா |
| மொழி | தமிழ |

**தமிழ்ச்செல்வனும் தனியார் அஞ்சலும்** (*Tamilselvanum Thaniyar Anjalum*) 2016-ஆம் ஆண்டில் இயக்குநர் கௌதம் மேனன் தயாரிப்பில் வெளிவந்த இத்திரைப்படத்தை பிரேம்சாய் இயக்கியுள்ளார். இப்படத்தில் நடிகர் ஜெய், நடிகை யாமி கௌதம் முக்கியக் கதாபாத்திரத்தில் நடித்திருந்தனர். நடிகர்கள் அஷுடோஷ் ரானா, சந்தானம், விடிவி கணேஷ், பிரேம், நாசர், தம்பி ராமையா, சத்ய கிருஷ்ணன், தளபதி தினேஷ் ஆகியோர் துணைக் கதாபாத்திரத்தில் நடித்திருந்தனர். இப்படத்தில் பின்னணிப் பாடகர் கார்த்திக் இசையமைத்திருந்தார். இப்படம் தெலுங்கில் 'கொரியர் பாய் கல்யாண்'(Courier Boy Kalyan) என்கிற தலைப்பில் 2015 செப்டம்பரில் திரையிடப்பட்டது. இப்படம் 2012-ஆம் ஆண்டில் தயாரிப்பில் தொடங்கி ஆகஸ்டு 5, 2016-இல் திரையிடப்பட்டது.

## நடிகர்கள்

* ஜெய்
* யாமி கௌதம்
* அஷுடோஷ் இராணா
* சந்தானம்
* விடிவி கணேஷ்
* பிரேம்
* நாசர்
* தம்பி இராமையா
* சத்யா கிருஷ்ணன்
* தளபதி தினேஷ்
* மதன் பாப்

## ஒலிப்பதிவு

இப்படத்தில் பின்னணிப் பாடகர் கார்த்திக் இசையமைத்திருந்தார். பாடலாசிரியர்கள் நா.முத்துகுமார், மதன் கார்க்கி, விவேகா ஆகியோர் பாடல்களை இயற்றியுள்ளனர். இப்படத்தில் மூன்று பாடல்கள் உள்ளன.

## தயாரிப்பு

இப்படத்தின் இயக்குநர் பிரேம்சாய் நடிகரும் இயக்குநருமான பிரபுதேவாவின் உதவியாளராவார். இது இவரின் முதற் திரைப்படமாகும். நடிகர் ஜெய் ஒரு தனியார் அஞ்சலில் பணிபுரிவதாகவும், நடிகை யாமி கௌதம் ஒரு துணிக்கடையில் விற்பனைப் பெண்ணாகப் பணிபுரிவதாகவும் இக்கதை அமைக்கப்பட்டது. முன்னதாக நடிகை ரிச்சா கங்கோபாத்யாய் இப்படத்தின் கதாநாயகியாக நடிக்க திட்டமிடப்பட்ட நிலையில் தான் இனித் திரைப்படங்களில் நடிக்கப்போவதில்லை என்று தெரிவித்த பின்னர் நடிகை யாமி கௌதம் கதாநாயகியாக நடிக்கத் திட்டமிடப்பட்டது. ஒளிப்பதிவாளர் ஓம் பிரகாஷ், கலை இயக்குநர் இராஜீவன் ஆகியோர் இப்படத்தில் முதன்மைப் பங்களித்துள்ளனர். தயாரிப்பு நிதிப் பற்றாக்குறை காரணமாக இப்படமெடுக்கக் காலதாமதமானது.

## மேற்கோள்கள்

## வெளி இணைப்புகள்

இணையதள திரைப்பட தரவுத்தளத்தில் *தமிழ்ச்செல்வனும் தனியார் அஞ்சலும்*

அழுகிய தக்காளிகளில் *தமிழ்ச்செல்வனும் தனியார் அஞ்சலும்*
# மேலதிக ஊடக சேவை

**மேலதிக ஊடக சேவை** அல்லது **ஓடிடி தளம்** (Over-the-top media service) என்பது இணைய வழி நேரடி நுகர்வோர் பார்வையாளருக்காக வழங்கப்படும் ஊடக ஓடை சேவையாகும். இது கம்பி வடத் தொலைக்காட்சி, புவிப்புறத் தொலைக்காட்சி, செய்மதித் தொலைக்காட்சி போன்றவற்றில் இருந்து வேறுபடுகின்றது. இந்த சேவையை பயன்படுத்தபடும் சந்தாதாரர்களிடமிருந்து மாதம் அல்லது வருட கட்டணம் வசூலிக்கப்படுகிறது. இந்த தளத்தில் நேரடியாகவோ அல்லது விநியோகஸ்தர் மூலமாகவோ திரைப்படங்கள் மற்றும் தொடர்கள் ஒளிபரப்படுகின்றது. தற்பொழுது நெற்ஃபிளிக்சு, சன் நெக்ட்ஸ், எம்எக்ஸ் பிளேயர், டிஸ்னி+, ஜீ5, ஹாட் ஸ்டார், போன்ற பல ஓடிடி தளங்கள் பல மொழிகளில் இயங்கி வருகிறது.

## உள்ளடக்க வகைகள்

**ஓடிடி தொலைக்காட்சி** பொதுவாக நிகழ்நிலை தொலைக்காட்சி அல்லது இணைய தொலைக்காட்சி அல்லது ஊடக ஓடை தொலைக்காட்சி என்று அழைக்கப்படுகிறது. இது மிகவும் பிரபலமான ஓடிடி உள்ளடக்கமாக உள்ளது. இந்த சமிக்ஞை இணையம் அல்லது கைப்பேசி வலைப்பின்னல் மூலம் பெறப்படுகிறது.

**ஓடிடி செய்தி** என்பது கைபேசி வலைப்பின்னல் மூலமாக வழங்கப்படும் இணைய உரையாடல் செய்தி சேவை ஆகும். இது மூன்றாம் தரப்பினரால் வழங்கப்பட்ட நிகழ்நிலை அரட்டை என வரையறுக்கப்படுகிறது. எடுத்துக்காட்டாக: முகநூல், வாட்சப், வைபர், ஃபேஸ்டைம், இசுகைப், டெலிகிராம் போன்றவையாகும்.

**ஓடிடி குரல் அழைப்பு** என்பது கைபேசி வலைப்பின்னல் மூலமாக வழங்கப்படும் திறந்த இணைய தொடர்பு சேவை ஆகும். எடுத்துக்காட்டாக: இசுகைப், வைபர், வாட்சப் போன்றவையாகும்.

## மேற்கோள்கள்
# மஹர்

**மஹர்**  (*Mahar*) எனப்படுவோர் இந்திய மாநிலமான மகாராஷ்ட்ரா பகுதியிலும் வாழும் ஒரு சாதியினர் ஆவார்.மஹர் இனத்தவர்களின் தாய்மொழி மராத்தி ஆகும் .மஹர் சமூகத்தினர் சுமார் 16 இந்திய மாநிலங்களில் பட்டியல் இனத்தவர்களாக உள்ளனர்.இவர்கள் சத்திரபதி சிவாஜி மகாராஜ் படையில் படை வீரர்களாக இருந்துள்ளனர் . அம்பேத்கரின் வழிகாட்டுதலில் படி மஹர் சமூகத்தினர் பௌத்தம் சமயம் பின்பற்றினர். மகாராஷ்ட்ரா மக்கள் தொகையில் சுமார் 9 % மஹர் சமூகத்தினர் உள்ளனர்

மஹர் சமூகம்| மஹர் சமூக பெண் |
| குறிப்பிடத்தக்க மக்கள்தொகை கொண்ட பகுதிகள் |
|  மகாராஷ்ட்ரா |
| மொழி(கள்) |
| மராத்தி |
| சமயங்கள் |
| இந்து , பௌத்தம் |
| தொடர்புள்ள இனக்குழுக்கள் |
| மாங்
 |

## மேற்கோள்கள்
# கோவா சட்டப் பேரவை

| கோவா சட்டப் பேரவை |
| --- |
| 8ஆவது கோவா சட்டப் பேரவை |
|  |
| வகை |
| வகை | ஒருசபை  |
| ஆட்சிக்காலம் | 5 ஆண்டுகள் |
| தலைமை |
| சபாநாயகர் | ரமேஷ் தவாட்கர், பாஜக 3 மார்ச் 2022 முதல்  |
| துணை சபாநாயகர் | ஜோசுவா டி'சோசா, பாஜக 25 சூலை 2019 முதல்  |
| முதலமைச்சர் (முதலமைச்சர்) | பிரமோத் சாவந்த், பாஜக 19 மார்ச் 2019 முதல்  |
| எதிர்க்கட்சித் தலைவர் | யூரி அலெமாவோ, இதேகா 2022 முதல்  |
| கட்டமைப்பு |
| உறுப்பினர்கள் | **40** |
|  |
| அரசியல் குழுக்கள் | **அரசு (33)**
     தே. ச. கூ (33)
* பாரதிய ஜனதா கட்சி (28)
* ம. கோ. க (2)
* சுயேட்சை (3)

**எதிர்கட்சிகள் (6)**
     இ.தே.வ.உ.சு (6)
* இ. தே. கா (3)
* ஆ. ஆ. க (2)
* கோ. ஃபா. க (1)

**மற்றவை (1)**
     பு. கோ. க (1) |
| தேர்தல்கள் |
| அண்மைய தேர்தல் | பெப்ரவரி 2022 |
| அடுத்த தேர்தல் | பெப்ரவரி 2027 |
| கூடும் இடம் |
|  |
| கோவாவின் சட்டமன்ற வளாகம், போர்வோரிம், பார்தேசு, கோவா, இந்தியா |
| வலைத்தளம் |
| கோவா சட்டமன்றம் |

**கோவா சட்டப் பேரவை (Goa Legislative Assembly)** ஓரவை முறைமை கொண்டது. இதில் 40 உறுப்பினர்கள் இருப்பர். இவர்கள் இயற்றப்படும் சட்டத்தை ஆதரித்தோ எதிர்த்தோ வாக்களிப்பர்.

## தற்போதைய அரசு

| பதவி | பெயர் |
| --- | --- |
| ஆளுநர் | பகத்சிங் கோசியாரி |
| முதலமைச்சர் | லட்சுமிகாந்த் பர்சேகர் |
| உள்துறை அமைச்சர் | லட்சுமிகாந்த் பர்சேகர் |
| துணை முதலமைச்சர் | பிரான்சிஸ் டி சவுசா |
| சபாநாயகர் | ராஜேஷ் பட்டேகர் |
| துணை சபாநாயகர் | இசிடோர் பெர்னாண்டசு |

## சட்டமன்றத் தொகுதிகள்

| எண் | தொகுதி |
| --- | --- |
| 1 | மாண்ட்ரேம் |
| 2 | பெர்னெம் |
| 3 | பிச்சோலிம் |
| 4 | திவிம் |
| 5 | மபுசா |
| 6 | சியோலிம் |
| 7 | சாலிகவ் |
| 8 | கலங்க்யூட் |
| 9 | போர்வோரிம் |
| 10 | அல்தோனா |
| 11 | பானாசி |
| 12 | தலேகாவ்` |
| 13 | செயின்ட் கிரசு |
| 14 | செயின்ட் ஆண்ட்ரே |
| 15 | கும்பர்சுவா  |
| 16 | மயெம் |
| 17 | சான்குலிம் |
| 18 | போரியெம் |
| 19 | வால்போய் |
| 20 | பிரியோல் |
| 21 | போண்டா |
| 22 | சிரோதா |
| 23 | மர்கைம் |
| 24 | மோர்முகாவ் |
| 25 | வாசுகோ ட காமா |
| 26 | தபோலிம் |
| 27 | கோர்ட்டாலிம் |
| 28 | நுவெம் |
| 29 | கர்ட்டோரிம் |
| 30 | பதோர்தா |
| 31 | மார்காவ் |
| 32 | பெனௌலிம் |
| 33 | நவேலிம் |
| 34 | குன்கோலிம்  |
| 35 | வெலிம் |
| 36 | கியூபெம் |
| 37 | குர்சோரெம் |
| 38 | சான்வோர்டெம் |
| 39 | சாங்குயெம் |
| 40 | கனகோனா |

## தேர்தல் முடிவுகள்

## சான்றுகள்

## இணைப்புகள்

* கோவா சட்டமன்றத்தின் தளம்
# பனஜி

|  |
| --- |
| **பனாஜி** |
| —  **தலைநகரம்**  — |
| **ஆள்கூறு** |  |
| **நாடு** |  இந்தியா |
| **மாநிலம்** | கோவா (மாநிலம்) |
| **மாவட்டம்** | வடக்கு கோவா மாவட்டம் |
| **ஆளுநர்** |  |
| **முதலமைச்சர்** |  |
| **மக்களவைத் தொகுதி** | பனாஜி |
| **மக்கள் தொகை** | 40,017 (2011) |
| **நேர வலயம்** | இந்திய சீர் நேரம் (ஒ.ச.நே + 05:30) |
| **பரப்பளவு**
• உயரம் |
• 60 மீட்டர்கள் (200 அடி) |
| **குறியீடுகள் |  |  |
| --- | --- |
| • அஞ்சல் குறியீட்டு எண் | • 403 001 |
| • தொலைபேசி | • +0832 |
| • வாகனம் | • GA-01, GA-07 |
 |

**பனாஜி**, **பஞ்சிம்** (ஆங்கிலம்:*Panaji*, போர்ச்சுகீசியம்:*Pangim*), இந்தியாவின் கோவா மாநிலத்தின் தலைநகர் ஆகும். இதன் போர்ச்சுகீசிய பெயர் பஞ்சிம் ஆகும். இது வட கோவா மாவட்டத்தில் இருக்கும் ஒரு நகராட்சி மன்றம் ஆகும்.

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 40,017 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பணஜி மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 85%, பெண்களின் கல்வியறிவு 77% ஆகும். இது இந்திய தேசிய சராசரி கல்வியறிவான 59.5% விட கூடியதே. பணஜி மக்கள் தொகையில் 9% ஆறு வயதுக்குட்பட்டோர் ஆவார்கள்.

## வரலாறு

1961-ஆம் ஆண்டு இந்தியா பனாஜியை ஒரு படையெடுப்பின் மூலம் இணைந்துக் கொண்டது. 1961 முதல் 1987ஆம் ஆண்டு வரை இந்திய ஆட்சிப் பகுதியாக இருந்த கோவாவின் தலைநகராகவும் 1987-இல் மாநிலமாகத் தரம் உயர்த்தப்பட்ட கோவா மாநிலத்தின் தலைநகராகவும் விளங்குகிறது. வட கோவா மாவட்டத்தின் நிர்வாகத் தலைநகரமும் இதுவே.

## ஆதாரங்கள்
# மூன்று பேர் மூன்று காதல்

| *மூன்று பேர் மூன்று காதல்* |
| --- |
|  |
| இயக்கம் | வசந்த் |
| தயாரிப்பு | பரத் குமார் மகேந்திரன் மகா அஜய் பிரசாத் |
| திரைக்கதை | வசந்த் |
| இசை | யுவன் சங்கர் ராஜா |
| நடிப்பு | அர்ஜுன் சேரன் விமல் முக்தா பானு சுர்வீன் சாவ்லா லாசினி |
| ஒளிப்பதிவு | தினேஷ் |
| கலையகம் | மகேந்திரா டாக்கீஸ் |
| வெளியீடு | 1 மே 2013 (2013-05-01) |
| நாடு | இந்தியா |
| மொழி | தமிழ் |

**மூன்று பேர் மூன்று காதல்** 2013ல் வெளிவந்த காதல் திரைப்படம். இதை வசந்த் இயக்கியுள்ளார். இதில் அர்ஜுன், சேரன், விமல், முக்தா பானு, சுர்வீன் சாவ்லா, லாசினி போன்றோர் நடித்துள்ளனர்.

## நடிகர்கள்

* பால் ஹாரிஸாக அர்ஜுன்
* குணசேகராக சேரன்
* வருணாக விமல்
* மல்லிகாவாக முக்தா பானு
* திவ்யாவாக சுர்வீன் சாவ்லா
* அன்ஜனாவாக லாசினி
* திருவேங்கடமாக தம்பி இராமையா
* சத்யன்
* அப்புக்குட்டி
* இளங்கோவாக ஜான் விஜய்
* ஆடுகளம் நரேன்
* வருணின் தந்தையாக ரவி ராகவேந்திரா

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *மூன்று பேர் மூன்று காதல்*
# ஜீவாத்மா

**ஜீவாத்மா** அல்லது **ஜீவன்** (Sanskrit: जीव, jīva, alternate spelling jiwa; Hindi: जीव, jīv, alternate spelling jeev): சத்துவ குணம் குறைந்த மாயையில், பிரம்மத்தின் பிரதிபலிப்பதால் ஜீவாத்மா தோன்றுகிறான். இதற்கு அடிப்படையான அவித்தையான அந்தக்கரணம் சத்வகுணத்தின் குறைவால் ஞானமும், சக்தியும் சிறிதாக இருப்பவனாக ஜீவன் தோன்றுகிறான். இதனாலேயே கட்டுப்படாத பிரம்மம், கட்டுப்பட்ட ஜீவனாகத் தோன்றுகிறான்.

## ஜீவாத்மாவின் குணங்கள்

அந்தகரணங்களின் மாறுபாடுகளே மாயையின் பரிமாண மாறுதல்கள்தான் ஜீவாத்மா. அவை இச்சை, முயற்சி, வெறுப்பு, சுகம்-துக்கம் முதலியவைகள். இவை தோன்றுவதால் ஜீவன், *நான் அனுபவிப்பவன்* , *நான் செய்பவன்*, *பாக்கியவான்* , *துர்ப்பாக்கியவான்* என்றெல்லாம் சொல்லும்படி மாற்றங்கள் நிகழுகின்றன.

நீரில் தோன்றும் நிலவு, நீர் அசைகையில் அசைவது போலத் தோன்றும். பார்ப்பவரும் நிலா அசைகிறது என்று சொல்லக்கூடும். அதே போல, மனதில் உண்டாகும் பிரதிபிம்பம் சலனப்படுவதாகவு, மாறுவதாகவும் சொல்லும்படி இருக்கிறது. இதனாலேயே சீவன் உலகில் சஞ்சாரம் செய்வதாகவும் சொல்கின்றனர். சீவாத்மா தான் செய்த புண்ணிய-பாவங்களுக்கு ஏற்ப, உலகிலிருந்து இறப்பதாகவும், பிறப்பதாகவும், சொர்க்கத்திற்கும் நரகத்திற்கும் அலைவதாகவும், தேவயானம், பித்ருயானம் என்ற ஒளி மிகுந்த வழியிலும், இருளடைந்த வழியிலும் போவதாகவும், வருவதாகவும் சொல்கிறார்கள்.

## ஜீவாத்மாவின் இலக்குகள்

ஜீவன் இந்த உலகத்திலும், மற்றைய உலகங்களிலும் திரியும் செயல்கள் நடக்கின்றன. சீவனுக்கு அறிவும், திறமையும் குறைவாகக் காணப்படுகிறது. அதனால் விருப்பு, வெறுப்புக்கள் ஏற்படும்பொழுது விரும்பியதை அடையமுடியாமலும், வெறுப்பதை ஒதுக்க முடியாமலும் துக்கப்படுகிறான். அப்போது தன் ஆசைகளை நிறைவேற்றிக் கொள்ள இறைவனை துதிக்கிறான்.

இறைவனின் கருணையால் தொழில், செல்வம், புகழ், மனைவி, மக்கள் இன்னபிற உலக வாழ்க்கை நலன்களையும் அடைந்து சுகமாக வாழ்கிறான். மற்றும் இம்மைப் பயனுடன் மறுமை நலமான சொர்க்க வாழ்வையும் கூட அடைகிறான்.

## ஜீவாத்மாவின் முடிவான இலக்கு

ஆத்ம ஞானம் அடைந்த ஜீவன் எந்த பயனையும் எதிர்பாராமல் ஆசையற்றவனாய் இறைவனை தியானிப்பதன் மூலம் அவருடைய கருணைக் கொடையால் மனத்தூய்மைப் பெற்று குருவிடம் வேத வேதாந்தக் கல்வி கேள்விகளுக்கு தகுதியுடையவனாகி, ஆத்ம ஞானம் பெற்று சீவமுக்தி நிலை அடைந்து, இறப்பிற்குப்பின், பிறவியில்லாப் பெருவாழ்வு எனும் விதேக முக்தி அடைதலே ஜீவாத்மாவின் முடிவான இலக்காகும்.

## மேற்கோள்கள்

## வெளி இணைப்புகள்

* சீவாத்மா
* சீவாத்மா
* சீவாத்மாவும் பரமாத்மாவும் பரணிடப்பட்டது 2010-02-08 at the வந்தவழி இயந்திரம்
* பிரம்ம சூத்திரம் கூறும் சீவாத்மா
* 'Jiva' - usage in Bhagavata Purana பாகவத புராணம் எடுத்துரைக்கும் சீவன் பரணிடப்பட்டது 2007-01-01 at the வந்தவழி இயந்திரம்
* Terms 'jiva' and 'soul' in Western and Eastern philosophy and religion (ஆங்கிலம்) (செக் மொழி)
# தலைவர் தம்பி தலைமையில்

| *தலைவர் தம்பி தலைமையில்* |
| --- |
| திரைப்படப் பதாகை |
| இயக்கம் | நிதிஷ் சகாதேவ் |
| தயாரிப்பு | கண்ணன் ரவி |
| இசை | விஷ்ணு விஜய் |
| நடிப்பு | * ஜீவா
 |
| வெளியீடு | 15 சனவரி 2026 (2026-01-15) |
| ஓட்டம் | 113 நிமிடங்கள் |
| நாடு | இந்தியா |
| மொழி | தமிழ் |

**தலைவர் தம்பி தலைமையில்** 2026 வெளிவந்த நகைச்சுவை தமிழ்த் திரைப்படமாகும். ஜீவா நடித்து நிதிஷ் சகாதேவ் இயக்கியுள்ளார்.

## கதைச் சுருக்கம்

ஊராட்சி ஒன்றியத் தலைவராக பணியாற்றும் ஜீவரத்தினம் (ஜீவா), அடுத்த உள்ளாட்சி தேர்தலை எதிர்நோக்கி வாக்குகளைப் பெறுவதில் முனைப்புடன் செயல்படுகிறார். அவரது அரசியல் எதிரியான தவுடு, எப்போதும் ஜீவரத்தினத்தை வீழ்த்த முயல்கிறார்.

ஊரில் வசிக்கும் இளவரசுவின் மகள் செளமியாவுக்கு திருமணம் நிச்சயிக்கப்படுகிறது. இந்த திருமணத்தை சிறப்பாக நடத்தினால் வாக்குகள் கிடைக்கும் என்ற நோக்கத்துடன், ஜீவரத்தினம் திருமண ஏற்பாடுகளை முன்னின்று மேற்கொள்கிறார்.

இளவரசுவின் அண்டை வீட்டில் வசிக்கும் மணிக்கு, இளவரசு மீது நீண்ட கால பகை உணர்வு உள்ளது. இளவரசு தனது மகளைப் பற்றி தவறாகப் பேசியதால், அவள் உயிரிழந்த சம்பவம் இந்தப் பகைக்குக் காரணமாகும்.

திருமண முகூர்த்தம் அடுத்த நாள் காலை பத்தரை மணிக்கு நிர்ணயிக்கப்பட்டுள்ள நிலையில், முதல் நாள் இரவு மணியின் வயதான தந்தை காலமாகிறார். இளவரசு மீதுள்ள பகையின் காரணமாக, மணி திருமண முகூர்த்த நேரத்தில் தான் தனது தந்தைக்கு இறுதிச் சடங்கு செய்வதாக பிடிவாதமாக முடிவெடுக்கிறார்.

மறுபுறம், தலைமுறை தலைமுறையாக தங்கள் குடும்ப திருமணங்கள் வீட்டிலேயே நடைபெறும் என்பதால், இளவரசு திருமண இடத்தை மாற்ற மறுக்கிறார்.

ஒரு பக்கம் மங்கல நிகழ்வு, மறுபக்கம் துக்க நிகழ்வு என்ற சூழலில், இரு வீடுகளுக்கும் இடையில் சிக்கித் தவிக்கும் ஜீவரத்தினம், இந்த பிரச்சினையை சமாளிக்க எவ்வாறு போராடுகிறார் என்பதே படத்தின் மீதிக்கதை.

## நடிகர்கள்

* ஜீவா -ஜீவரத்தினம்
* பிரார்த்தனா - சௌமியா
* மீனாட்சி
* தம்பி ராமையா
* இளவரசு - சௌமியாவின் தந்தை

## வெளியீடு

படத்தின் முதல் பார்வை படங்கள் அக்டோபர்2, 2025இல் வெளியானது. ஜன நாயகன் திரைப்படம் 2026 பொங்களுக்கு வெளியாகாது என்று தெரிந்தவுடன், அவசரமாக ஏற்பாடு செய்து சனவரி 15, 2026 பொங்கல் அன்று வெளியானது. இதற்கு முன்னர் இப்படத்தை சனவரி 30, 2025இல் வெளியிட திட்டமிட்டு இருந்தனர்.

## விமர்சனங்கள்

ஆனந்த விகடன் நாளிதழில் வந்த விமர்சனத்தில், "தலைவாழை இலையில் காமெடி விருந்து வைத்து, அதன் ஓரமாக மெசேஜ் பரிமாறியிருக்கும் இப்படைப்பு நல்லதொரு பொங்கல் ட்ரீட்!" என்று எழுதியிருந்தனர். தினத்தந்தி நாளிதழில் வந்த விமர்சனத்தில், "கலகலப்பான கதைக்களத்தில், அரசியல் சார்ந்த விஷயங்களையும் புகுத்தி ஜாலியான படமாக கொடுத்து கவனம் ஈர்த்துள்ளார், இயக்குனர் நிதிஷ். ஜீவாவுக்கு மீண்டும் ஒரு 'கம்பேக்' படம்" என்று எழுதினர்.

நக்கீரன் இதழில் வந்த விமர்சனத்தில், "கலகலப்பான முறையில் சண்டை சச்சரவுகள் நிறைந்த விறுவிறுப்பான படமாக கொடுக்க நினைத்த இயக்குனருக்கு இந்தத் திரைப்படம் ஓரளவுக்கு வெற்றியும் கொடுத்து பார்ப்பவர்களுக்கு நிறைவையும் கொடுத்திருக்கிறது" என்று எழுதினர்.

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *தலைவர் தம்பி தலைமையில்*
# சேரன் பாண்டியன்

| *சேரன் பாண்டியன்* |
| --- |
|  |
| இயக்கம் | கே. எஸ். ரவிக்குமார் |
| தயாரிப்பு | ஆர். பி. சௌத்ரி |
| கதை | கே. எஸ். ரவிக்குமார் ஈரோடு சௌந்தர் (வசனம்) |
| இசை | சௌந்தர்யன் |
| நடிப்பு | சரத்குமார் ஸ்ரீஜா விஜயகுமார் நாகேஷ் ஆனந்த் பாபு மஞ்சுளா விஜயகுமார் சித்ரா கவுண்டமணி செந்தில் கே. எஸ். ரவிக்குமார் |
| ஒளிப்பதிவு | அசோக்ராஜன் |
| படத்தொகுப்பு | கே. தணிகாசலம் |
| கலையகம் | சூப்பர் குட் பிலிம்சு |
| விநியோகம் | சூப்பர் குட் பிலிம்சு |
| வெளியீடு | மே 31, 1991 (1991-05-31) |
| நாடு |  இந்தியா |
| மொழி | தமிழ் |

**சேரன் பாண்டியன்** (*Cheran Pandiyan*) 1991ஆம் ஆண்டில் வெளியான இந்தியத் தமிழ்த் திரைப்படமாகும். கே. எஸ். ரவிக்குமார் எழுதி இயக்கிய இத்திரைப்படத்தில் சரத்குமார், விஜயகுமார், நாகேஷ், ஆனந்த் பாபு மஞ்சுளா விஜயகுமார், கவுண்டமணி, செந்தில் ஆகியோர் முக்கியக் கதாபாத்திரங்களில் நடித்திருந்தனர்.

## கதைச் சுருக்கம்

கிராமத்தின் தலைவரான விஜயகுமார் (பெரிய கவுண்டர்) தன்னுடைய மனைவி மஞ்சுளா, மகள் ஸ்ரீஜா உடன் வசித்து வருகிறார். இவர் சாதி ஏற்றத் தாழ்வுகளைக் கடைபிடித்து வாழ்பவர். தனது சகோதரரான சரத்குமாரை (சின்னக் கவுண்டர்) இவருக்கு பிடிக்காமல் போகிறது. காரணம் சரத்குமார், விஜயகுமாரின் தந்தை இரண்டாவது திருமணம் செய்து கொண்ட தாழ்த்தப்பட்ட சமூகத்தைச் சேர்ந்த பெண்ணுக்குப் பிறந்தவர் என்பதால் விஜயகுமார் எப்பொழுதுமே சரத்குமாரை வெறுக்கிறார்.

இந்நிலையில் சரத்குமாரின் உறவினரான ஆனந்த் பாபு இந்தக் கிராமத்திற்கு வருகிறார். ஆனந்த்பாபுவுக்கு விஜயகுமாரின் மகளான ஸ்ரீஜாவின் மேல் காதல் வருகிறது. இதையறிந்த விஜயகுமார் ஸ்ரீஜாவுக்கு அந்த ஊரில் நாகேசின் மகனான கே. எஸ். ரவிக்குமார் உடன் திருமணம் செய்ய முடிவு செய்கிறார். விஜயகுமார் தனது தம்பியான சரத்குமார் நல்லவர் என்பதைப் புரிந்து கொண்டாரா, தனது மகளின் காதலை ஏற்றுக் கொண்டாரா என்பதே இப்படத்தின் இறுதிக் காட்சியாகும்.

## மீளுருவாக்கம்

தமிழில் சிறப்பான வெற்றியைத் தொடர்ந்து 1992ஆம் ஆண்டில் தெலுங்கில் *பாலராமகிருஷ்ணலு* என மீளுருவாக்கம் செய்யப்பட்டது.

## நடிகர்கள்

* சரத்குமார் - சின்னக் கவுண்டர் (இராஜபாண்டியன்)
* விஜயகுமார் - பெரிய கவுண்டர் (மணிசேரன்)
* நாகேஷ் - மணியம்
* ஆனந்த் பாபு - சந்திரன்
* மஞ்சுளா விஜயகுமார் - பார்வதி
* கவுண்டமணி - "மெக்கானிக்" மாணிக்கம்
* செந்தில்
* அனுஜா - மாணிக்கத்தின் மனைவி
* ஸ்ரீஜா - வெண்ணிலா
* சித்ரா - பரிமளம்
* கே. எஸ். ரவிக்குமார்
* குமரிமுத்து
* சேரன் - பேருந்து நடத்துநர்

## பாடல்கள்

இப்படத்தின் பாடல்களை எழுதி இசையமைத்தவர் சௌந்தர்யன் ஆவார்.

|  |  |  |  |  |
| --- | --- | --- | --- | --- |
| # | பாடல் | பாடியோர் | நீளம் |  |
| 1. | "கண்கள் ஒன்றாக"   | மனோ, சித்ரா | 5:19 |
| 2. | "காதல் கடிதம்"   | எஸ். ஏ. ராஜ்குமார், சுவர்ணலதா | 5:00 |
| 3. | "ஏ சம்பா நாத்து"   | சுவர்ணலதா | 4:47 |
| 4. | "வா வா எந்தன்"   | எஸ். பி. பாலசுப்பிரமணியம் | 4:43 |
| 5. | "கொடியும்"   | மலேசியா வாசுதேவன், சுனந்தா | 5:05 |
| 6. | "சின்னத் தங்கம்"   | கே. ஜே. யேசுதாஸ் | 4:33 |
| 7. | "எதிர்வீட்டு"   | அருண்மொழி, சித்ரா | 5:22 |
| 8. | "ஊருவிட்டு ஊருவந்து"   | எஸ். பி. சைலஜா | 5:24 |

## மேற்கோள்கள்
# பொறி (திரைப்படம்)

| *பொறி* |
| --- |
|  |
| இயக்கம் | சுப்பிரமணியம் சிவா |
| தயாரிப்பு | கார்த்திக் |
| கதை | சுப்பிரமணியம் சிவா |
| இசை | தீனா |
| நடிப்பு | ஜீவா பூஜா சீமான் கருணாஸ் |
| ஒளிப்பதிவு | என். கே. ஏகாம்பரம் |
| விநியோகம் | Nivi-Pavi Creations |
| நாடு |  இந்தியா |
| மொழி | தமிழ் |

பொறி (*Pori*) 2007ம் ஆண்டில் வெளிவந்த ஒர் தமிழ்த் திரைப்படமாகும். இத்திரைப்படத்தினை சுப்பிரமணியம் சிவா இயக்கியள்ளார். முக்கிய கதாபாத்திரங்களாக ஜீவா, பூஜா, சீமான், கருணாஸ், நாகேஷ் ஆகியோர் நடித்துள்ளனர்.

## கதை

**எச்சரிக்கை**: கதை அல்லது கதையின் முடிவு பின் வரும் பத்தியில் உள்ளது
நேர்மையான ஆசிரியராக இருந்து ஓய்வு பெறும் நாகேஷின் மகன் ஹரி(ஜீவா), நடைபாதையில் சிறியளவில் புத்தக விற்பனை செய்யும் தொழிலை நடாத்துகின்றவராவார். மகனுக்காக தன்னுடைய ஓய்வூதியப் பணத்தை எல்லாம் செலவு செய்து ஒரு கடை வைத்துத்தருகிறார் ஹரியின் அப்பா. சந்தோஷமாக ஹரி தொழிலைத் தொடங்க நினைக்கும்போதுதான் அந்தக் கடை மலேசியா வணிகரான (சீமான்) வேறொருவருக்குச் சொந்தமானது என்பதும் தன் அப்பா ஏமாற்றப்பட்டதும் ஹரிக்குத் தெரியவருகிறது. சின்ன அளவில் நடந்துவரும் மோசடி இது என்று நினைத்து சம்மந்தப்பட்டவர்களை தண்டிக்க புறப்படும் ஹரிக்கு காத்திருக்கிறது பெரிய அதிர்ச்சி. இதில் சம்மந்தப்பட்டவர்கள் அரசியல் செல்வாக்கு மற்றும் பணபலம் பெற்றவர்கள் என்பது தெரியவருகின்றது. தொடர்ந்து அவர்களை எதிர்க்கிறார். போலி பத்திரங்களைத் தயார் செய்து நடுத்தர குடும்பத்து மக்களை ஏமாற்றும் அந்தக் கும்பலை(விநாயகம் ரியல் எஸ்டேட்) சட்டத்தின் முன்னால் கொண்டுவந்து நிறுத்த நினைக்கிறார். இதனை எவ்வாறு நடாத்திக் காட்டுகின்றார் என்பதே மீதிக்கதையாகும்.

## நடிகர்கள்

| நடிகர் | பாத்திரம் |
| --- | --- |
| ஜீவா | ஹரி |
| பூஜா | பூஜா |
| நாகேஷ் | ஹரியின் அப்பா |
| இயக்குநர் சீமான் | மலேசிய வணிகர் |

## பாடல்

* *ஏப்படியெல்லாம்* - சங்கர் மகாதேவன்
* *ஜிகினா நடந்து* - கிரேஸ் கருனாஸ், ஜெசி கீவ்ட்
* *பேருந்தில் நீ எனக்கு* - தீனா, மது பாலகிரிஸ்ணன், மது சீறி
* *பூக்கலெல்லாம்* - ஹரிகரன்
* *வேதளா தேவதையே - மாலதி, சங்கர் மகாதேவன்*
* *எட்டா ஊயரத்தில்* - தீனா, ஜீவா,சுப்பரமணி சீவா

## விமர்சனம்

ஆனந்த விகடன் வார இதழில் எழுதிய விமர்சனத்தில் "முதல் பாதியில் வரும் சுரத்தில்லாத காமெடியும், படம் முழுக்க மழைக் காளான்களாக முளைக்கும் திடீர்ப் பாடல்களும் டிராஃபிக் ஜாம் டென்ஷன்." என்று எழுதி 37/100 மதிப்பெண்களை வழங்கினர்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *பொறி*
# சிபு சக்கரவர்த்தி

| சிபு சக்கரவர்த்தி |
| --- |
|  |
| பின்னணித் தகவல்கள் |
| இயற்பெயர் | சிபு ஜி. தாஸ் |
| பிறப்பு | 17 பெப்ரவரி 1961 (1961-02-17) |
| பிறப்பிடம் | கேரளம், இந்தியா |
| இசை வடிவங்கள் | திரையிசை |
| தொழில்(கள்) | பாடலாசிரியர் திரைக்கதை ஆசிரியர் திரைக்கதை ஆசிரியர் |
| இசைத்துறையில் | 1984 முதல் தற்போது வரை |
| வெளியீட்டு நிறுவனங்கள் | ஹெச்எம்வி இந்தியா பிஎம்ஜி இந்தியா தரங்கிணி இன்ரிக்கோ |

**சிபு சக்ரவர்த்தி (Shibu Chakravarthy)** இவர் ஓர் இந்தியப் பாடலாசிரியரும், திரைக்கதை எழுத்தாளரும் மற்றும் கதாசிரியரும் ஆவார். இவர் முக்கியமாக மலையாளத் திரைப்படங்களில் பணியாற்றுகிறார். சுமார் 200 பாடல்களை எழுதியுள்ளார். *நாயர் சாப்*, *மனு மாமா*, *ஆதர்வம்* உள்ளிட்ட பல்வேறு படங்களுக்குத் திரைக்கதை எழுத்தாளராகவும் இருந்துள்ளார். இவர் மோலிவுட்டில் புதிய படங்களுக்கு எழுதுகிறார். 1984ஆம் ஆண்டில் *அல்லிமலர்காவ்* திரைப்படத்திற்காகத் தனது முதல் பாடலை எழுதினார். இவர் இன்னும் திரைத்துறையில் பணியாற்றுகிறார். 80க்கும் மேற்பட்ட படங்களில் பணியாற்றியுள்ளார்.

## ஆரம்ப கால வாழ்க்கை

சிபு சக்ரவர்த்தி கொச்சியில் 1961 பிப்ரவரி 17 அன்று, எர்ணாகுளம் மாவட்டத்தின் கலூரில், மறைந்த கே. ஜி. தாஸ் மற்றும் ஆசிரியரான லீலா என்பவருக்கும் பிறந்தார். எடப்பள்ளி புனித ஜார்ஜ் பள்ளியிலிருந்து தனது பள்ளிப் படிப்பை முடித்தார். இவர் தனது மாமா எரூர் வாசுதேவன் என்பவரால் ஈர்க்கப்பட்டு மிகச் சிறிய வயதிலேயே கவிதைகள் எழுதத் தொடங்கினார்.

## பாடலாசிரியர்

18 வயதில் மலையாள அடிப்படை இசைத்தொகுப்புகளுக்கு பாடல்களை எழுதத் தொடங்கினார்.

இவரை 'பிரகாஷ் மூவி டோன்' என்ற நிறுவனத்தின் இராஜன் பிரகாஷ் மலையாளத் திரையுலகில் அறிமுகப்படுத்தினார். 1984ஆம் ஆண்டில் தனது 23 வயதில் மகாராஜா கல்லூரியில் தத்துவத்தில் முதுகலைப் பட்டம் செய்து கொண்டிருந்தபோது, இவரது முதல் படம் *அல்லிமலர்காவ்* வெளிவந்தது. திரைப்படத் துறையில் பணியாற்றும் போது பத்திரிகைத் துறையில் சான்றிதழ் பட்டம் பெற்றார்.

ஷைமா என்ற படத்தில் இவர் எழுதிய "செம்பருத்தி பூவு" என்ற பாடல் பெரியளவில் அவருக்கு வெற்றியைத் தந்தது.. மேலும் இவர் மலையாளத் திரையுலகில் வெற்றிகரமான பாடலாசிரியரானார். 80க்கும் மேற்பட்ட படங்களில் சுமார் 250 பாடல்களையும், திருவிழா/பக்தி பாடல்களுக்காகச் சுமார் 200 பாடல்களையும் எழுதியுள்ளார்..

## தனிப்பட்ட வாழ்க்கை

சக்ரவர்த்திக்கு நான்கு சகோதரிகள் உள்ளனர். இவரின் மனைவி ஷிஜி, விஜயனா சாகர் பள்ளியில் (என்.பி.ஓ.எல் பள்ளி) முதல்வராகப் பணிபுரிகிறார். இவருக்கு ஒரு மகன் சாந்தனு மற்றும் ஒரு மகள் மாளவிகா, ஆஸ்திரேலியாவின் தெற்கு ஆஸ்திரேலியா பல்கலைக்கழகத்தில் மாணவியாக இருக்கிறார். சக்ரவர்த்தி ஒரு தீவிர வாசகர், இவருடைய ஆர்வங்கள் தத்துவம் மற்றும் உளவியல் ஆகும்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் சிபு சக்கரவர்த்தி
* *Shibu Chakravarthy* at the Malayalam Movie Database